《秋兴》
清代·潘问奇

少小襟期与世违，布袍时复傲轻肥。为寻无忌栖梁苑，曾吊灵均入秭归。

苜蓿花寒天马病，神仙字老蠹鱼饥。晴窗检点奚囊句，风月年年有是非。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。